rejauldu/bengali-wikipedia huggingface dataset:
জারা নূর আব্বাস (; জন্মঃ ১৩ মার্চ ১৯৯১) হচ্ছেন পাকিস্তানের একজন টেলিভিশন অভিনেত্রী যদিও তিনি কিছু চলচ্চিত্রেও অভিনয় করেছেন। নারী পরিচালক মমিনা দুরাইদের খামোশি (২০১৭) নাটকের জন্য জারা ভালো পরিচিত, নাটকটি হাম টিভিতে প্রচারিত হত। জারা অভিনীত আরো জনপ্রিয় নাটক হচ্ছে ধড়কন (২০১৬), লামহে (২০১৮), কাইদ (২০১৮), দিওয়ার-ই-শব (২০১৯) এবং এহদ-এ-ওয়াফা (২০১৯)। জারা অভিনীত প্রথম চলচ্চিত্র ছিলো ওয়াজাহাত রউফের চালাওয়া যেটি ২০১৯ সালে মুক্তি পেয়েছিলো, একই বছর মুক্তিপ্রাপ্ত মুক্তিপ্রাপ্ত পরে হাট লাভ-এও জারা গুরুত্বপূর্ণ চরিত্রে অভিনয় করেন।  জারার মা আসমা আব্বাসও অভিনেত্রী। ২০১৬ সালে হাম টিভিতে ধড়কন নাটকে অভিনয় অভিষেক হয় জারার। হাম টিভির দিওয়ার-ই-শব ছিলো ঐতিহাসিক নাটক আর এহদ-এ-ওয়াফা সামরিক বাহিনীর।  লাহোরের বিকনহাউজ ন্যাশনাল বিশ্ববিদ্যালয়ে পড়েছেন জারা যেটি একটি বেসরকারী বিশ্ববিদ্যালয়, জারা ফিল্ম ডিজাইন, নৃত্য, মঞ্চ নাটকে অভিনয় এবং চলচ্চিত্র পরিচালনার কাজ ছাত্রী জীবনে শিখেছিলেন বিশ্ববিদ্যালয় থেকেই। তথ্যসূত্র  বহিঃসংযোগ    বিষয়শ্রেণী:পাকিস্তানি নারী মডেল বিষয়শ্রেণী:পাকিস্তানি অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তানি মুসলিম
গগন ভগত জম্মু ও কাশ্মীরের একজন ভারতীয় রাজনীতিবিদ এবং ভারতীয় জনতা পার্টির সদস্য। ভগত জম্মু জেলার রণবীর সিংহপুরা আসন থেকে জম্মু ও কাশ্মীর বিধানসভার সদস্য ছিলেন। BJP hands out reward and punishment in Jammu and KashmirMy NetaBJP fields youth, leaders with clean image for Kashmir polls  ২৬ জুলাই ২০১৮এ, ভগতের বিরুদ্ধে একজন মহিলাকে অপহরণ এবং তার সাথে সম্পর্কযুক্ত থাকার অভিযোগ এনেছিল, তার পরে রাজ্যের শাস্তিমূলক কমিটি তাঁর প্রতি তিন মাসের স্থগিতাদেশের প্রস্তাব দেয়।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জম্মুর ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮
নিকোলাস ফোন্সেকা (; জন্ম: ১৯ অক্টোবর ১৯৯৮) হলেন একজন ইতালীয়–উরুগুয়েয়ীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব রিভার প্লেতের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  প্রারম্ভিক জীবন নিকোলাস ফোন্সেকা ১৯৯৮ সালের ১৯শে অক্টোবর তারিখে ইতালির ন্যাপলসে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি উরুগুয়ের প্রাক্তন ফুটবল খেলোয়াড় দানিয়েল ফোন্সেকার ছেলে। তার ভাই মাতিয়াস ফোন্সেকাও একজন ফুটবল খেলোয়াড়।  তথ্যসূত্র  বহিঃসংযোগ    বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:নোভারা কালচোর খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:ইতালির নাগরিকীকৃত নাগরিক বিষয়শ্রেণী:পুরুষ ফুটবল মধ্যমাঠের খেলোয়াড়
বিষ্ণুপুর মহকুমা ভারতীয় রাজ্য পশ্চিমবঙ্গের বাঁকুড়া জেলার একটি মহকুমা। এই মহকুমাটি বিষ্ণুপুর পুরসভা, সোনামুখিপৌরসভা ও ছ’টি সমষ্টি উন্নয়ন ব্লক (ইন্দাস, জয়পুর, পাত্রসায়র, কোতুলপুর, সোনামুখি ও বিষ্ণুপুর) নিয়ে গঠিত। ছ’টি ব্লকে মোট ৫৬টি গ্রাম পঞ্চায়েত রয়েছে। মহকুমার সদর বিষ্ণুপুর।   এলাকা  বিষ্ণুপুরপৌরসভা ও সোনামুখিপৌরসভা ছাড়া এই মহকুমার ছ’টি সমষ্টি উন্নয়ন ব্লকে (ইন্দাস, জয়পুর, পাত্রসায়র, কোতুলপুর, সোনামুখি ও বিষ্ণুপুর) ৫৬টি গ্রাম পঞ্চায়েত রয়েছে।   ব্লক  thumb  ইন্দাস  ইন্দাস ব্লকটির গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল: আকুই-১, দিঘলগ্রাম, কারিসুন্দা, সাহসপুর, আকুই-২, ইন্দাস-১, মঙ্গলপুর, আমরুল, ইন্দাস-২ ও রোল। ব্লকটি ইন্দাস থানার অধীনস্থ ব্লকের সদর ইন্দাস   জয়পুর  জয়পুর ব্লকের গ্রামীণ এলাকা ন’টি গ্রাম পঞ্চায়েত নিয়ে গঠিত। এগুলি হল: গেলিয়া, কুচিয়াকোল, শালদা, হেতিয়া, ময়নাপুর, শ্যামনগর, জগন্নাথপুর, রাউতখণ্ড ও উত্তরবাড়। ব্লকটি জয়পুর থানার অধীনস্থ।  ব্লকের সদর জয়পুর।   পাত্রসায়র  পাত্রসায়র ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল: বলসি-১, বেলাত-রসুলপুর, জামকুড়ি, পাত্রসায়র, বলসি-২, বিউর-বেতুর, কুশদ্বীপ, বীরসিংহ, হামিরপুর ও নারায়ণপুর ব্লকটি পাত্রসায়র থানার অধীনস্থ।  ব্লকের সদর পাত্রসায়র।   কোতুলপুর  কোতুলপুর ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: দেশড়া-কোয়ালপাড়া, কোতুলপুর, লেগো, মির্জাপুর, গোপীনাথপুর, লাউগ্রাম, মদনমোহনপুর ও শিহর। ব্লকটি কোতুলপুর থানার অধীনস্থ।  ব্লকের সদর কোতুলপুর।   সোনামুখী  সোনামুখী ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: কুচদিহি, দিহিপাড়া, পাঞ্চাল, রাধামোহনপুর, ধানসিমলা, হামিরহাটি, পিয়ারবেরা, ধুলাই, মানিকবাজার ও পূর্বনবাসন। ব্লকটি সোনামুখি থানার অধীনস্থ।  ব্লকের সদর সোনামুখি।   বিষ্ণুপুর  বিষ্ণুপুর ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: অযোধ্যা, ভাড়া, মোরার, বাঁকাদহ, দ্বারিকা-গোঁসাইপাড়া, রাধানগর, বেলসুলিয়া, লায়েকবাঁধ ও উলিয়ারা। ব্লকটি বিষ্ণুপুর থানার অধীনস্থ।  ব্লকের সদর বিষ্ণুপুর।   বিধানসভা কেন্দ্র  সীমানা পুনর্নির্ধারণ কমিশনের নির্দেশ অনুযায়ী পুনর্নির্ধারিত সীমানায় এই মহকুমার বিধানসভা কেন্দ্রগুলির অবস্থান নিম্নরূপ:  বিষ্ণুপুরপৌরসভা ও বিষ্ণুপুর ব্লক নিয়ে বিষ্ণুপুর বিধানসভা কেন্দ্র গঠিত।  সোনামুখি পুরসভা, সোনামুখি ব্লক ও পাত্রসায়র ব্লকের বেতুল-রসুলপুর, বীরসিংহ, হামিরপুর, নারায়ণপুর ও পাত্রসায়র নিয়ে সোনামুখি বিধানসভা কেন্দ্র গঠিত।  পাত্রসায়রের অবশিষ্ট পাঁচটি গ্রাম পঞ্চায়েত, ইন্দাস ব্লক এবং কোতুলপুর ব্লকের লাউগ্রাম ও মদনমোহনপুর গ্রাম পঞ্চায়েত নিয়ে ইন্দাস বিধানসভা কেন্দ্র গঠিত।  কোতুলপুর ব্লকের অবশিষ্ট ছ’টি গ্রাম পঞ্চায়েত ও জয়পুর ব্লক নিয়ে কোতুলপুর বিধানসভা কেন্দ্র গঠিত।  সোনামুখি, কোতুলপুর ও ইন্দাস বিধানসভা কেন্দ্রগুলি তফসিলি জাতি প্রার্থীদের জন্য সংরক্ষিত।  চারটি বিধানসভা কেন্দ্রই কেন্দ্রগুলি তফসিলি জাতি প্রার্থীদের জন্য সংরক্ষিত বিষ্ণুপুর লোকসভা কেন্দ্রের অন্তর্গত।   পাদটীকা   বিষয়শ্রেণী:পশ্চিমবঙ্গের মহকুমা বিষয়শ্রেণী:বাঁকুড়া জেলার মহকুমা বিষয়শ্রেণী:বাঁকুড়া জেলা
গুপ্ত জমিদার বাড়ি বাংলাদেশ এর চট্টগ্রাম জেলার লোহাগাড়া উপজেলার পদুয়া ইউনিয়ন এর পদুয়া গ্রামে ৫ নং ওয়ার্ডে অবস্থিত অষ্টদশ শতাব্দীতে নির্মিত একটি ঐতিহ্যবাহী জমিদার বাড়ি। পদুয়ায় গুপ্ত এস্টেট জমিদারী! এই একটি দর্শনীয় স্থান।  ইতিহাস জমিদার বাড়িটি প্রায় তিনশত বছর আগে জমিদার রামমোহন গুপ্তের হাত ধরে সৃষ্টি। মূলত এই জমিদার বংশধররা ময়মনসিংহ জেলা থেকে চট্টগ্রামের লোহাগাড়ায় এসে বসতি স্থাপন করেন। তখন এই এলাকাটি আরকান রাজ্যের অধীনে ছিল এবং এখানে একচেটিয়া আদিবাসিদের অর্থাৎ মং, চাকমা ইত্যাদি জনগোষ্ঠীর বসবাস ছিল। তখন তারা বাঙালিদের উপর অত্যাচার করত। তাই মং, চাকমা ও অন্যান্য আদিবাসিদের এই এলাকা ছাড়ার জন্য রামমোহন গুপ্ত হিন্দু ও মুসলমান বাঙালি জাতিকে নিয়ে আদিবাসি খেদাও আন্দোলন গড়ে তোলেন। যার পরিপ্রেক্ষিতে তারা এই এলাকা ছাড়তে বাধ্য হয়। এরই ধারাবাহিকতায় রামমোহন গুপ্ত হিন্দু ও মুসলমান বাঙালি জাতির কাছে একজন প্রিয় ব্যক্তিত্ব হয়ে উঠেন এবং সকলের বিপদআপদে সাড়া দিতেন। তার সাথে একসময় এক মুসলিম মহিলার সাথে পরিচয় হয়। যার সাথে তিনি ধর্মবোনের সম্পর্ক গড়ে তোলেন। হঠাৎ একদিন ঐ মহিলা স্বপ্নের মাধ্যমে গুপ্তধনের সন্ধান পান। তখন তিনি তার ধর্মভাই রামমোহনকে নিয়ে উক্ত গুপ্তধন উদ্ধার করেন। তবে তার তেমন কোনো আপন কেউ না থাকাতে ধর্মভাই রামমোহনকে সকল সম্পদ দান করেন। আর এই বিশাল সম্পদ দিয়ে রামমোহন গুপ্ত তার এই জমিদারীর সূচনা করেন। এরপর তিনি ও তার বংশধররা জমিদারী প্রথা বিলুপ্তির আগ পর্যন্ত জমিদারী পরিচালনা করতে থাকেন। রামমোহন গুপ্ত ছিলেন অত্যন্ত প্রজাহিতৈষী জমিদার। তিনি তার প্রজাদের জন্য অনেক উন্নয়নমূলক কাজ করেছেন। অনেক মসজিদ, মন্দির ও শিক্ষাপ্রতিষ্ঠান তৈরি করেছেন। জমিদার রামমোহন গুপ্ত তার ধর্মবোন মারা গেলে তার জন্য প্রতি বছর তিনি একই রঙের প্রায় আটটি গরু জবাই করে মেহমানদারির আয়োজন করতেন। জমিদার রামমোহন গুপ্ত মারা যাওয়ার পর পরবর্তী জমিদাররা আস্তে আস্তে রামমোহনের ধর্মবোনেরর জন্য করা মেহমানদারি বন্ধ করে দেন।  অবকাঠামো পদুয়া গুপ্ত এস্টেট জমিদার বাড়ি দক্ষিণ চট্টগ্রামের লোহাগড়া উপজেলার পদুয়া হাটের সাথেই দণ্ডায়মান সাড়ে তিন শতাধিক বছরের পুরাতন জমিদার বাড়ি। জমিদার বাড়িটি ১০ একর জমির উপর নির্মিত। বাড়িটি ১২০ কক্ষ বিশিষ্ট । বিশাল বাড়ির পশ্চিম পাশে ছিল সু-উচ্চ ভবন। দক্ষিনে রয়েছে দু'তলা বিশিষ্ট বাড়ি। পূর্ব পাশেও ছিল একটি ভবন। মূল ভবনের পূর্ব পাশে আরও একটি ভবন রয়েছে। জমিদার বাড়িটি ছিল দুই ভাগে বিভক্ত। প্রবেশের গেট ছিল খুবই সুন্দর কারুকার্য দ্বারা তৈরি। এক ভাগে ছিল বিশাল কাচারি ঘর। যেখানে বসে জমিদার রামমোহন গুপ্ত বিচার কার্য পরিচালনা করতেন। অপর ভাগের পুরোটাই ছিল অন্দর মহল। ভেতরে ছিল মন্দির,পাঠশালাসহ সব সুযোগ-সুবিধা। ভবনের দেয়াল গুলো ছিল বিশাল বড়। ভবনের সামনে ছিল বড় বারান্দা। তিন পাশে ছিল সু-উচ্চ ভবন ও এক পাশে মনাদির। জমিদারেরা ঠাকুর দিঘি নামে ২২.৪৩ একর জমির উপর এক বিশাল দিঘি খনন করেন। যা বর্তমানে টিকে রয়েছে।  বর্তমান অবস্থা ১২০ কক্ষের বাড়িটিতে এখন মাত্র ২০টি কক্ষ অবশিষ্ট রয়েছে। এখানে এখনো জমিদার বংশের উত্তরসূরীরা বসবাস করতেছেন। তবে এখন আর তাদের সেই জমিদারী জৌলুস নেই। এখন কষ্টে ও অনাহারে তাদের দিন কাটাতে হয়।  তথ্যসূত্র  বিষয়শ্রেণী:চট্টগ্রাম জেলার দর্শনীয় স্থান বিষয়শ্রেণী:চট্টগ্রাম জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান বিষয়শ্রেণী:চট্টগ্রাম বিভাগের জমিদার বাড়ি
বেঙ্গি ইয়ালদিস (জন্ম:১৫ নভেম্বর, ১৯৬৫ কুজলুক, বাটমান প্রদেশ, তুরস্ক ) একজন তুর্কি রাজনীতিবিদ, প্রাক্তন আইনজীবি ও সাংবাদিক। তিনি পিস এন্ড ডেমোক্রেসি পার্টির প্রতিনিধি হিসেবে দেশটির বাটমান প্রদেশ হতে তুরস্কের জাতীয় সংসদ সদস্য ছিলেন। জাতিগতভাবে একজন কুর্দিশ, এই রাজনীতিবিদ দুই মেয়াদে বাটমান প্রদেশ হতে ২০০৭ এবং ২০১১-এর তুরস্কের সাধারণ নির্বাচনে বিজয়ী হয়েছিলেন।   প্রারম্ভিক ও ব্যক্তিগত জীবন  বেঙ্গি ইয়ালদিস তুরস্কের বাটমান প্রদেশের কুলজুকে ১৯৬৫ সালে জন্মগ্রহণ করেন। ইস্তাম্বুল বিশ্ববিদ্যালয়ের আইন অনুষদ থেকে স্নাতক অর্জন করেন এবং পেশাদার আইনজীবী ছিলেন। এছাড়াও তিনি সাংবাদিক হিসেবে গুনডেম, ডেমোক্রাসি, আলকেডেন উজগুর গন্ডেম পত্রিকায় কাজ করেছেন। এছাড়াও তুর্কি মানবাধিকার সমিতির (আইএইচডি) বাটমান শাখার সাবেক সভাপতি। বাটমান প্রদেশে তিনি আইনজীবি হিসেবে কাজের পাশাপাশি বাটমান শহরের মেয়রের উপদেষ্টা ছিলেন তিনি। ব্যক্তিগত জীবনে তিনি বিবাহিত, তার দুটি সন্তান আছে।   রাজনৈতিক জীবন  বেঙ্গি ইয়ালদিস ২০০৭ সালের জুলাই মাসে, ডেমোক্রেটিক সোসাইটি পার্টির (ডিটিপি) স্বতন্ত্র প্রার্থী হিসেবে দাঁড়িয়েছিলেন এবং তুর্কি সংসদ নির্বাচনে সহস্র আশা জোট সমর্থন করেছিলেন এবং ডিটিপিতে যোগ দেওয়ার জন্য ব্যাটম্যানের সংসদ সদস্য হিসেবে তুর্কি সংসদে প্রবেশ করেছিলেন। এসময় তিনি তুরস্ক-ইইউ যৌথ সংসদীয় কমিটির সদস্য ছিলেন। তিনি ১২ জুন ২০১১-এর সাধারণ নির্বাচনে পুনরায় নির্বাচিত হন।   উল্লেখযোগ্য কর্ম  ২৫ জুলাই ২০১১ তারিখে তিনি ঘোষণা করেন যে পিকেকে/বিডিপি-এর নিয়ন্ত্রণাধীন কুর্দিরা তুর্কি সরকারকে কর প্রদান বন্ধ করবে। তিনি পরামর্শ দিয়েছিলেন যে পিকেকে/বিডিপি একটি লিবিয়ান জুমহুরিয়া ধরনের কাঠামো গঠন করবে যার মাধ্যমে পিকেকে/বিডিপি সমর্থিত কুর্দিরা স্থানীয়ভাবে সংগঠিত হবে এবং "স্ব-নির্ধারিত গণতান্ত্রিক" স্বায়ত্তশাসন তৈরির জন্য রাজনৈতিক দলগুলিকে বাতিল করবে। তিনি আরও পরামর্শ দিয়েছিলেন যে, যদিও পিকেকে/বিডিপি সমর্থিত কুর্দিরা কর থেকে অব্যাহতি পেতে চায়, তবুও তুর্কি প্রজাতন্ত্রের দায়িত্ব তাদের অবকাঠামো, রাস্তাঘাট, স্কুলে বিনিয়োগ করা এবং তাদের সরকারি কর্মচারীদের বেতন দেওয়া।  সংসদ সদস্য থাকাকালীন তিনি কুর্দি ভাষা বলার স্পষ্ট সমর্থক ছিলেন।  এটি তুর্কি গ্র্যান্ড ন্যাশনাল এসেম্বলির স্পিকার মেহমেত আলী সাহিনের (যিনি অ্যান্ড ডেভেলপমেন্ট পার্টির সদস্য ছিলেন) কাছ থেকে বেশ সমালোচিত হয়েছিল, স্পিকার মনে করিয়ে দিয়েছিলেন যে, তুরস্কের রাজনৈতিক দল আইনের অনুচ্ছেদ ৮১ অনুসারে কুর্দি ভাষায় সংসদে কথা বলার অনুমতি ছিল না।  তিনি ২০০৭ সালে ইউরোপীয় সংসদ কর্তৃক কুর্দি নারীদের আত্মহত্যার হার বৃদ্ধি সংক্রান্ত প্রতিবেদন তৈরীতে তথ্য দিয়ে সহায়তা করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:তুর্কি কুর্দি ব্যক্তি বিষয়শ্রেণী:তুর্কি কুর্দি রাজনীতিবিদ বিষয়শ্রেণী:জনতা গণতান্ত্রিক দলের (তুরস্ক) রাজনীতিবিদ
রাজৈর ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১১টি গ্রাম নিয়ে গঠিত।  ভৌগোলিক উপাত্ত রাজৈর ইউনিয়নের মোট আয়তন ৪,০৮২ একর বা ১৬.৫২ বর্গ কিলোমিটার। গ্রামের সংখ্যা ১১টি। ঘরবাড়ির সংখ্যা ৫,১৫৩টি।  এ ইউনিয়নে হাট-বাজার রয়েছে ৩টি। মসজিদের সংখ্যা ২২টি এবং মন্দিরের সংখ্যা ৬টি।  জনসংখ্যার উপাত্ত বাংলাদেশের ২০১১ সালের আদমশুমারি অনুযায়ী রাজৈর ইউনিয়নের ৫,১৫৩টি পরিবারে মোট জনসংখ্যা ২৪,১১৯ জন এবং প্রতি বর্গ কিলোমিটারে ১৫০০ জন লোক বাস করে। এদের মধ্যে ১২,১৯৩ জন পুরুষ ও ১১,৯২৬ জন মহিলা এবং লিঙ্গ অনুপাত ১০২। মুসলিম ধর্মালম্বী ১৬,৮০২ জন ও হিন্দু ধর্মালম্বী ৭,৩১৭ জন।  শিক্ষা ২০১১ সালের হিসেব অনুযায়ী রাজৈর ইউনিয়নের সাক্ষরতার হার ৫৩.৯% (পুরুষ ৫৬.৭%, মহিলা-৫১.১%)। এ ইউনিয়নে ১টি কলেজ, ১টি মাদ্রাসা, ৩টি মাধ্যমিক বিদ্যালয়, এবং ৭টি সরকারি প্রাথমিক বিদ্যালয় রয়েছে।  তথ্যসূত্র  বিষয়শ্রেণী:রাজৈর উপজেলার ইউনিয়ন
আলমগীর মসজিদ (এখন সাধারণভাবে শাহী মসজিদ নামে পরিচিত) ভারতের মহারাষ্ট্র রাজ্যের ঔরঙ্গাবাদে অবস্থিত একটি মসজিদ। এটি ১৬৯৩ সালে মুঘল সম্রাট আওরঙ্গজেব তার ব্যক্তিগত ব্যবহারের জন্য নির্মাণ করেছিলেন। এটি কিলা-ই-আর্ক এর কয়েকটি টিকে থাকা কাঠামোর মধ্যে একটি এবং এটি আওরঙ্গজেবের আওরঙ্গাবাদে বাসভবন হিসাবে নির্মিত একটি সুরক্ষিত প্রাসাদ কমপ্লেক্স।   সংক্ষিপ্ত বিবরণ  বিংশ শতাব্দীর শেষ পর্যন্ত এই কাঠামোটিকে আলমগিরি মসজিদ হিসাবে উল্লেখ করা হত এবং আধুনিক যুগে এটি সাধারণভাবে শাহী মসজিদ নামে পরিচিত। মসজিদের প্রার্থনা কক্ষের ছাদে তিনটি ভল্ট রয়েছে এবং বাঁকানো বাংলা কার্নিস রয়েছে। এর উপরে তিনটি বাঁশিযুক্ত গম্বুজ রয়েছে। মসজিদের সম্মুখভাগে তিনটি ট্রিলোবড/ট্রেফয়েল খিলান রয়েছে। শাহী মসজিদের ধরন এবং স্থাপত্য লাল কেল্লার মোতি মসজিদ এর অনুরূপ। এটি সম্রাট কর্তৃক দিল্লিতে নির্মিত আরেকটি ব্যক্তিগত মসজিদ এবং লাহোর এবং আগ্রা-এর শাহজাহান-যুগের মসজিদ থেকে অনুপ্রাণিত। মিশেল এবং জেব্রোস্কি মসজিদটির স্থাপত্যকে ঔরঙ্গাবাদের অন্যান্য মুঘল মসজিদ, যেমন চৌক মসজিদ বা লাল মসজিদের তুলনায় "অস্বাভাবিক" বলে উল্লেখ করেছেন।   আরও দেখুন    ভারতে ইসলাম  ভারতের মসজিদের তালিকা  মহারাষ্ট্রের ঔরঙ্গাবাদের পর্যটন আকর্ষণ  তথ্যসূত্র   বিষয়শ্রেণী:ভারতের ১৭ শতকের মসজিদ বিষয়শ্রেণী:ভারতের গম্বুজযুক্ত মসজিদের ভবন বিষয়শ্রেণী:১৬৯০-এর দশকে নির্মিত মসজিদ বিষয়শ্রেণী:ঔরঙ্গাবাদের মসজিদ বিষয়শ্রেণী:মুঘল মসজিদ বিষয়শ্রেণী:১৬৯৩ সালে নির্মিত ধর্মীয় ভবন এবং কাঠামো বিষয়শ্রেণী:মহারাষ্ট্রের ঔরঙ্গাবাদ জেলার পর্যটন আকর্ষণ
থাম্ব|'ওঁ নমঃ ভগবতে বাসুদেবায়' মন্ত্রের সম্বোধনকারী কৃষ্ণের মূর্তি|340x340px ওঁ নমঃ ভগবতে বাসুদেবায় () () হলো হিন্দুধর্মের জনপ্রিয় মন্ত্রগুলির মধ্যে একটি, এবং বৈষ্ণবধর্মের সবচেয়ে গুরুত্বপূর্ণ মন্ত্র।  মন্ত্রটিকে বলা হয় দ্বাদশাক্ষরী মন্ত্র, যার অর্থ "দ্বাদশ-অক্ষর" মন্ত্র যা বিষ্ণু ও কৃষ্ণ উভয়কে উৎসর্গ করা হয়েছে। এর দুটি ঐতিহ্য রয়েছে - তান্ত্রিক ও পুরাণ। তান্ত্রিক ঐতিহ্যে, মন্ত্রের ঋষি হলেন প্রজাপতি; পুরাণে ঋষি হলেন নারদ। উভয়ই এটিকে সর্বোচ্চ বিষ্ণু মন্ত্র বলে উল্লেখ করেছে।   উদ্ভব  থাম্ব|বাসুদেব (কৃষ্ণ) পদ্মের উপর নাচছেন, তামিলনাড়ু  ভাগবতবাদ, একটি ঐতিহ্য যা বৈষ্ণবধর্মে পরিণত হবে তার সাথে একীভূত হয়েছিল, বৃষ্ণি বীরদের সম্মান করত, তাদের মধ্যে প্রধান হলেন বাসুদেব (কৃষ্ণ)। এটি উপসংহারে আসা যেতে পারে যে মন্ত্রটি সর্বপ্রথম বাসুদেবকে সর্বোচ্চ দেবতা হিসেবে শ্রদ্ধার সাথে যুক্ত করা হয়েছিল তিনি বিষ্ণুর সাথে একত্রিত হওয়ার আগে, তারপরে এটি উভয় দেবতার আমন্ত্রণ হয়ে ওঠে।   অর্থ  "ওঁ নমঃ ভাগবতে বাসুদেবায় অর্থ" ওঁ, আমি ভগবান বাসুদেব বা ভগবান বিষ্ণুকে প্রণাম করি"।  পদদেবনাগরীশুনুনঅর্থ ওঁ ॐ সর্বোচ্চ অসীম আত্মা বা ব্যক্তিকে বোঝায়। ওঁ শব্দ ব্রহ্মের প্রতিনিধিত্ব করে। নমঃ नमो (নমঃ)অভিবাদন, উপাসনা, ভারতীয় উপমহাদেশ থেকে উদ্ভূত সাধারণ কথ্য প্রশংসা বা অভিবাদন। 'নমঃ' नमो হল 'নাম'-এর সন্ধি রূপ, नमस्, নিরপেক্ষ নামক একবচন। ভগবতে भगवते১. সংস্কৃতে ঈশ্বর, এমন একজন যাকে ঈশ্বর বলে মনে করা হয় (সমান শক্তিশালী, করুণাময়)। 'ভগবতে' भगवते হল 'ভগবত' भगवत्।২. ভাগবতে হচ্ছেন যিনি ঐশ্বরিক হয়ে উঠছেন।Chanting Om Namo Bhagavate Vasudevaya বাসুদেবায় वासुदेवायবাসু মানে "সকল প্রাণীর জীবন" দেবা মানে "ভগবান"। এর অর্থ ঈশ্বর (জীবন/আলো) যিনি সমস্ত প্রাণীর জীবনযাপন করেন। এর জন্য অন্য অর্থ কৃষ্ণ  বাসুদেব নামেও পরিচিত, কারণ তিনি ছিলেন বাসুদেবের পুত্র। ভগবদ্গীতায়, অর্জুন কৃষ্ণকে বহুবার বাসুদেব নামে ডেকেছেন। 'বাসুদেবয়' वासुदेवाय হল 'বাসুদেব' वासुदेव-এর তিথি।   গুরুত্ব  "ওঁ নমঃ ভগবতে বাসুদেবায়" মানে "বাসুদেবকে প্রণাম" যাকে বিভিন্নভাবে কৃষ্ণ বিষ্ণুর অবতার বলে বোঝানো হয়৷ কৃষ্ণ নিজেই তাঁর ভক্তদের সম্পূর্ণরূপে তাঁর কাছে আত্মসমর্পণ করতে বলেছিলেন:  বৈষ্ণব উপনিষদ বলে যে এই মন্ত্রটি সুদর্শন চক্রে বর্ণিত হয়েছে:  শারদা তিলক, একটি তান্ত্রিক পাঠ, বলে:  একইভাবে, এটিকে ভাগবত পুরাণ চূড়ান্ত মন্ত্র হিসেবে উল্লেখ করা হয়েছে। এই বারোটি অক্ষর মন্ত্র মুক্তি মন্ত্র হিসাবে পরিচিত, এবং স্বাধীনতা অর্জনের জন্য আধ্যাত্মিক সূত্র। মন্ত্রটি বিষ্ণু পুরাণেও রয়েছে।   জনপ্রিয় সংস্কৃতিতে   ধ্রুব তার তপস্যায় এটিকে তার মন্ত্র হিসেবে ব্যবহার করেছিলেন। ধ্রুব নারদ দ্বারা জপ করার সূচনা করেছিলেন।  স্বামী বিবেকানন্দ তাঁর বক্তৃতা এবং চিঠিতে এই শব্দগুচ্ছটি একাধিকবার ব্যবহার করেছেন।  স্বামী শিবানন্দ ওঁ বা "ওঁ নমঃ ভগবতে বাসুদেবায়" এর মতো মন্ত্রগুলি পুনরাবৃত্তি করার পরামর্শ দিয়েছিলেন।  বেদান্ত দার্শনিক দয়ানন্দ সরস্বতী "ওঁ নমঃ ভগবতে বাসুদেবায়" নামে একটি বই লিখেছিলেন।  উইলো স্মিথ এবং জাহ্নবী হ্যারিসন তাদের সহযোগী অ্যালবাম RISE (রীস) থেকে তাদের গজেন্দ্র গানে এই মন্ত্রটি রেখেছেন।   আরও দেখুন   ওঁ নমঃ নারায়ণায়  ওঁ নমঃ শিবায়  হরে কৃষ্ণ (মন্ত্র)   তথ্যসূত্র   বিষয়শ্রেণী:হিন্দু মন্ত্র বিষয়শ্রেণী:বৈষ্ণবধর্ম বিষয়শ্রেণী:কৃষ্ণ বিষয়শ্রেণী:ওঁ মন্ত্র বিষয়শ্রেণী:বৈষ্ণব সম্প্রদায়
আমান রেজা হলেন একজন বাংলাদেশী চলচ্চিত্র অভিনেতা ও আইনজীবী। ২০০৯ সালে ভালোবাসার শেষ নেই চলচ্চিত্রের মাধ্যমে তার অভিষেক ঘটে। তার উল্লেখযোগ্য চলচ্চিত্রগুলো হলো চালবাজ, স্টোরি অব সামারা, প্রেমী ও প্রেমী, প্রেমিক নাম্বার ওয়ান, বাজারের কুলি, বস্তির ছেলে কোটিপতি, কাজের মানুষ নায়ক ইত্যাদি।   প্রাথমিক জীবন  রেজার জন্ম ও বেড়ে উঠা বাংলাদেশের ঢাকায়। তিনি মতিঝিল সরকারি বালক উচ্চ বিদ্যালয় থেকে মাধ্যমিকের পড়াশোনা সম্পন্ন করেছেন। তিনি ইউনিভার্সিটি অব লন্ডন ইন্টারন্যাশনাল প্রোগ্রাম থেকে এলএলবি আইন (সম্মান)-এ স্নাতক সম্পন্ন করেন। তিনি বর্তমানে দ্য ওয়ার্ল্ড ইউনিভার্সিটিতে আইনে স্নাতকোত্তর পড়ছেন। তার বাবা আবু নাসের একজন ব্যবসায়ী এবং মা জাহানারা বেগম একজন যশোর জেলা বিচারক। তিনি তিন ভাইবোনের মধ্যে সবার বড়, তার ছোট দুই বোন সামিনা ও সাফিনা ওয়াহিদ।   কর্মজীবন  রেজা ২০০৮ সালে পল্টনের একটি স্টুডিওতে আলোকচিত্রী এলকে লিটনের সাহায্যে চলচ্চিত্র প্রযোজক গোলাম মোর্শেদের সঙ্গে পরিচিত হন। সেই বৈঠকের পর তিনি হাফিজ উদ্দিন পরিচালিত সেই তুফান চলচ্চিত্রে প্রথমবারের মতো অভিনয় করেন। তিনি রেজা লতিফ পরিচালিত তার অভিনীত দ্বিতীয় চলচ্চিত্র ভালোবাসার শেষ নেই-এ অভিনয় করেন, যা তার মুক্তিপ্রাপ্ত প্রথম চলচ্চিত্র।  ২০১৩ সালে তিনি জাকির খানের রাঙা মন, ফারুক হোসেনের কাকতাড়ুয়া, এমএ রহিমের মার্ডার ২ মিনহাজ কিবরিয়ার শতরূপে শতবার ও ত্যাগ, আহমেদ আলী মন্ডলের প্রবাসীর প্রেম, মনসুর আলীর সংগ্রাম, জি সরকারের জান, আনোয়ার সিরাজের ভাবির আদর এবং রিকিয়া মাসুদের দ্য স্টোরি অব সামারা সহ এবছর ২৯টি চলচ্চিত্রে অভিনয় করেন।   গানচিত্র  রেজা ২০১৫ সালে বাংলাদেশী বংশোদ্ভূত ব্রিটিশ গায়ক রুবায়েত জাহান ও রাজা কাশেফের সঙ্গে একটি গানচিত্রে কাজ করেন।   ব্যক্তিগত জীবন  ২০১১ সালে মলি রেজা নামের একজন স্ত্রীরোগ বিশেষজ্ঞের সঙ্গে তিনি বিবাহবন্ধনে আবদ্ধ হন। ২০১৮ সালের আগস্টে তিনি মাহাসিন রেজা আলীজা নামে একটি কন্যা সন্তানের বাবা হন।   তথ্যসূত্র    বহিঃসংযোগ         বিষয়শ্রেণী:১৯৮৬-এ জন্ম বিষয়শ্রেণী:ঢাকার ব্যক্তি বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী ব্যবসায়ী বিষয়শ্রেণী:২১শ শতাব্দীর বাংলাদেশী আইনজীবী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকার অভিনেতা
গুচিও গুচি এস.পি.এ, গুচি হিসাবে ব্যবসা করছে, ( , ), ফ্লোরেন্সে অবস্থিত একটি ইতালীয় বিলাসবহুল ফ্যাশন হাউস।  এর পণ্য লাইনের মধ্যে রয়েছে হ্যান্ডব্যাগ, রেডি-টু-ওয়্যার, পাদুকা, আনুষাঙ্গিক ও গৃহসজ্জার পণ্য; এরা গুচি বিউটি নামে সুগন্ধি এবং কটি নামে তাদের প্রসাধনীর মার্কার লাইসেন্স করেছে।   গুচি ১৯২১ সালে তোসকানার ফ্লোরেন্সে গুচিও গুচি (১৮৮১-১৯৫৩) দ্বারা প্রতিষ্ঠিত হয়েছিল। আলদো গুচির (গুচ্চিওর পুত্র) নির্দেশনায়, গুচি বিশ্বব্যাপী পরিচিত মার্কা হয়ে ওঠে, যা ইতালীয় ডলচে ভিটা যুগের একটি আইকন। ১৯৮০-এর দশকে পারিবারিক কলহের পর, ১৯৯৩ সালের মধ্যে গুচি পরিবারকে কোম্পানির পুঁজি থেকে সম্পূর্ণরূপে উৎখাত করা হয়। এই সংকটের পর, মার্কাটি পুনরুজ্জীবিত হয় এবং ১৯৯৯ সালে গুচি ফরাসি সম্মিলিত পিপিআর, যা পরে নিজের নাম পরিবর্তন করে কেরিং রাখে, এর একটি সহায়ক সংস্থায় পরিণত হয়।  ২০২৪ সালে, গুচি ২০,০৩২ জন কর্মচারী নিয়ে ৫২৯টি দোকান পরিচালনা করছিল এবং ৭.৬৫ বিলিয়ন ইউরো বিক্রয় করেছিল।  স্টেফানো ক্যান্টিনো ২০২৪ সালের অক্টোবর থেকে গুচির সিইও  এবং ২০২৫ সালের মার্চ থেকে ডেমনা এর সৃজনশীল পরিচালক।    আরো দেখুন    প্রাদা  জেগনা  মনক্লার   গ্রন্থপঞ্জি           তথ্যসূত্র    বহিঃসংযোগ      বিষয়শ্রেণী:গুচি বিষয়শ্রেণী:ইতালির চশমা মার্কা বিষয়শ্রেণী:ইতালির হাতঘড়ি প্রস্তুতকারক কোম্পানি বিষয়শ্রেণী:ইতালির জুতা কোম্পানি বিষয়শ্রেণী:ফ্যাশন আনুষঙ্গিক মার্কা বিষয়শ্রেণী:ইতালির পোশাক মার্কা বিষয়শ্রেণী:ব্যাগ (ফ্যাশন) বিষয়শ্রেণী:২০২০-এর দশকের ফ্যাশন বিষয়শ্রেণী:২০১০-এর দশকের ফ্যাশন বিষয়শ্রেণী:২০০০-এর দশকের ফ্যাশন বিষয়শ্রেণী:১৯৯০-এর দশকের ফ্যাশন বিষয়শ্রেণী:১৯৮০-এর দশকের ফ্যাশন বিষয়শ্রেণী:১৯২১-এ প্রতিষ্ঠিত নকশা কোম্পানি বিষয়শ্রেণী:ফ্লোরেন্স ভিত্তিক প্রস্তুতকারক কোম্পানি বিষয়শ্রেণী:লাগেজ প্রস্তুতকারক বিষয়শ্রেণী:ইতালির গহনা কোম্পানি বিষয়শ্রেণী:১৯২১-এ প্রতিষ্ঠিত পোশাক কোম্পানি বিষয়শ্রেণী:১৯২১-এ প্রতিষ্ঠিত ইতালীয় কোম্পানি
মণিপুর রাজভবন হচ্ছে মণিপুরের রাজ্যপালদের সরকারি বাসভবন। বর্তমান অবকাঠামোটি ১৮৯১ সালের ইঙ্গ-মণিপুর যুদ্ধেপুরাতন খড়কুটোর ছাদ ধ্বংস হয়ে যাবার পর ১৮৯৮ সালে সম্পন্ন করা হয়েছিল। এটি মণিপুর রাজ্যের রাজধানী ইম্ফলে অবস্থিত এবং এর অবকাঠামোগত এলাকা  জুড়ে বিস্তৃত। মণিপুরের বর্তমান রাজ্যপাল হচ্ছেন নাজমা হেপতুল্লা।  আরো দেখুন  ব্রিটিশ ভারত সাম্রাজ্যের সরকারি বাসভবন  তথ্যসূত্র  বহিঃসংযোগ   বিষয়শ্রেণী:ভারতের রাজ্যপালদের বাসভবন বিষয়শ্রেণী:ইম্ফল বিষয়শ্রেণী:১৮৯৮-এ ভারতে প্রতিষ্ঠিত
শেখ হারুনুর রশিদ বাংলাদেশ আওয়ামীলীগের রাজনীতিবিদ এবং খুলনা -১ আসনের সাবেক সংসদ সদস্য। তিনি খুলনা জেলা পরিষদের বর্তমান প্রশাসক।   কর্মজীবন শেখ হারুনুর রশিদ ১৯৮৬ সালে বাংলাদেশ আওয়ামী লীগের প্রার্থী হিসাবে খুলনা -১ থেকে নির্বাচিত হয়েছিলেন।  ১৯৯৬ সালেও খুলনা -১ থেকে বাংলাদেশ আওয়ামী লীগের প্রার্থী হিসাবে তিনি নির্বাচিত হন।  তিনি বর্তমানে খুলনা জেলা পরিষদের প্রশাসক ও খুলনা জেলা আওয়ামী লীগের সভাপতি। তিনি মহান জাতীয় সংসদের বিরোধী দলীয় হুইপ ছিলেন।   তথ্যসূত্র   বহিঃসংযোগ   বিষয়শ্রেণী:তৃতীয় জাতীয় সংসদ সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:খুলনা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:পঞ্চম জাতীয় সংসদ সদস্য
thumb|300px|দ্য অফিস এর অভিনয়শিল্পীরা  দ্য অফিস একটি আমেরিকান মকুমেন্টারি সিটকম টেলিভিশন যা কাল্পনিক ডন্ডার মিফলিন পেপার সংস্থার পেনসিলভেনিয়া স্ক্র্যান্টনের অফিস কর্মচারীদের দৈনন্দিন কাজের জীবনকে চিত্রিত করে। এটি এনবিসিতে ২৪ মার্চ,  ২০০৫ থেকে ১৬ মে, ২০১৩ পর্যন্ত প্রচারিত হয়েছিল, মোট নয়টি সিজন নিয়ে।  এটি ২০০১-২০০৩ একই নামের বিবিসি ধারাবাহিকের একটি রূপান্তর, আমেরিকান টেলিভিশনের জন্য স্যাটারডে নাইট লাইভ, দ্য হিলের কিং, এবং দ্য সিম্পসনসের প্রবীণ লেখক গ্রেগ ড্যানিয়েলস দ্বারা গ্রহণ করা হয়েছিল । এটি ইউনিভার্সাল টেলিভিশনের সহযোগিতায় ড্যানিয়েলসের ডিডেল-ডি প্রোডাকশন এবং রিভিল প্রোডাকশনস (পরে শাইন আমেরিকা ) সহ-প্রযোজনা করেছিলেন। মূল নির্বাহী প্রযোজক হলেন ড্যানিয়েলস, হাওয়ার্ড ক্লেইন, বেন সিলভারম্যান, রিকি গ্রাভেইস এবং স্টিফেন মার্চেন্ট এবং আরও অনেককে পরবর্তী সিজনে পদোন্নতি দেওয়া হয়েছিল।   প্রযোজনা    অভিনয়ে    সংগীত    পুরস্কার    তথ্যসূত্র   বিষয়শ্রেণী:ইংরেজি ভাষার টেলিভিশন অনুষ্ঠান
সমাশ্রয়ণম () বা পঞ্চসংস্কার হল সংস্কৃত শব্দ যার অর্থ "ঈশ্বরের শরণাপন্ন হওয়া"।। এটি একটি হিন্দু ধর্মানুষ্ঠান যা সাধারণত শ্রী বৈষ্ণব ঐতিহ্যের সাথে যুক্ত। এটি শিষ্য দ্বারা সম্পাদিত দীক্ষার পাঁচটি আচার নিয়ে গঠিত, যারা আচার্য (গুরু) দ্বারা আনুষ্ঠানিকভাবে ঐতিহ্যে দীক্ষিত হয়।  বিবরণ শ্রী বৈষ্ণব ঐতিহ্য অনুসারে সমাশ্রয়ণম পাঁচটি আচার রয়েছে:  তপ - দীক্ষার ডান কাঁধে বিষ্ণুর সুদর্শন চক্র এবং দীক্ষার বাম কাঁধে পাঞ্চজন্য (শঙ্খ) এর ছাপ।  পুণ্ড্র - বিষ্ণুর সাথে যুক্ত শরীরের বারোটি পবিত্র স্থানে বৈষ্ণব তিলক, উর্ধ্বপুণ্ড্রের প্রয়োগ।  নাম - সূচনাকারীর নতুন নামের সাথে প্রত্যয় দাসান (সেবক) এর প্রবর্তন, যা প্রেসেপ্টর দ্বারা দেওয়া হয়।  মন্ত্র - অষ্টাক্ষর মন্ত্র এবং অন্যান্য পবিত্র বৈষ্ণব মন্ত্রের শিক্ষা।  যজ্ঞ - ঈশ্বরের উপাসনা করার সঠিক পদ্ধতির নির্দেশ।  তথ্যসূত্র  বিষয়শ্রেণী:বৈষ্ণব সম্প্রদায় বিষয়শ্রেণী:হিন্দু দার্শনিক ধারণা
গোলাপজাম (Syzygium jambos) একটি ফলের গাছ। ফল হিসাবে গোলাপজাম বাংলার একটি পরিচিত ফল। খেতে অতি সুস্বাদু।   বিস্তৃতি  বাংলাদেশ, ভারত, ফিলিপাইন, চীন, ভিয়েতনাম প্রভৃতি দেশে দেখা যায়।   ব্যবহার  ভিটামিন সি সমৃদ্ধ এই ফলটি পৃথিবীর বিভিন্ন দেশে কাঁচা বা রান্না করে খাওয়া হয়।দক্ষিণ-পূর্ব এশিয়ার অনেক দেশে চিনি সহযোগে এই ফলটি পরিবেশিন করা হয়। এই গাছের কিছু অংশ ওষুধ হিসেবে ব্যবহৃত হয়।   চিত্রশালা    তথ্যসূত্র   বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:বৃক্ষ বিষয়শ্রেণী:ভারতের উদ্ভিদ বিষয়শ্রেণী:ফিলিপাইনের উদ্ভিদ বিষয়শ্রেণী:চীনের উদ্ভিদ বিষয়শ্রেণী:ভিয়েতনামের উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:এশিয়ায় উদ্ভূত ফল
দ্য সোপরানোস ডেভিড চেসসৃষ্ট একটি মার্কিন টেলিভিশন সিরিজ। সিরিজটির কেন্দ্রীয় চরিত্র টনি সোপরানো। টনি সোপরানো নিউ জার্সিস্থ ইতালিয়ান-মার্কিন মাফিয়া সংগঠনের শীর্ষস্থানীয় একজন। সিরিজের দেখানো হয় সোপরানো কীভাবে তার পরিবার ও মাফিয়া দল সামাল দেয়। সিরিজটি এইচবিওতে ১৯৯৯ সাল থেকে ২০০৭ সাল পর্যন্ত ছয় মৌসুম ও ৮৬টি পর্ব ধরে প্রচারিত হয়। এটি সর্বকালের সর্বশ্রেষ্ঠ টিভি সিরিজগুলোর একটি হিসেবে বিবেচিত হয়।   তথ্যসূত্র   বিষয়শ্রেণী:এদ্‌গার পুরস্কার বিজয়ী বিষয়শ্রেণী:ইংরেজি ভাষার টেলিভিশন অনুষ্ঠান